L 302/92
3.2.
HU
Az Európai Unió Hivatalos Lapja
2022.11.22.
A „töltés üzemmódban az elektromos hálózathoz csatlakoztatott újratölthető elektromosenergia-tároló rendszer (REESS)” konfigurációjú elektromos/elektronikus részegységek vizsgálati elrendezésének meg kell felelnie az e melléklet függeléke 2.
ábrájának.
3.2.1.
Az árnyékolás elrendezésének meg kell felelnie a járműsorozat elrendezésének.
Általában valamennyi árnyékolt, nagyfeszültségű alkatrészt alacsony impedanciájú eszközzel (pl. mesterséges hálózattal, kábelekkel, csatlakozókkal stb.) megfelelően földelni kell.
Az elektromos/elektronikus részegységeket és a terheléseket földelni kell.
A külső nagyfeszültségű áramforrást átvezetési szűréssel kell csatlakoztatni.
3.2.2.
Az elektromos/elektronikus részegység tápegységének vezetékét nagyfeszültségű mesterséges hálózaton (nagyfe­ szültségű egyenáramú tápellátással rendelkező elektromos/elektronikus részegység esetében) és/vagy mesterséges hálózati hálózaton (váltakozó áramú tápellátással rendelkező elektromos/elektronikus részegység esetében) keresztül kell csatlakoztatni a tápegységhez.
A nagyfeszültségű egyenáramú tápellátást 5 μH/50 Ω karakterisztikájú nagyfeszültségű mesterséges hálózaton keresztül kell csatlakoztatni az elektromos/elektronikus részegységhez (lásd a 8.
függelék 2. pontját).
A váltakozó áramú tápellátást 50 μH/50 Ω karakterisztikájú mesterséges hálózati hálózaton keresztül kell csat­ lakoztatni az elektromos/elektronikus részegységhez (lásd a 8.
függelék 4. pontját).
3.2.3.
Eltérő rendelkezés hiányában a földelősík elülső szélével párhuzamos kisfeszültségű kábelkötegnek és nagyfe­ szültségű kábelkötegnek 1 500 mm (±75 mm) hosszúnak kell lennie.
A vizsgálati kábelköteg teljes hosszának, a csatlakozót is beleértve, 1 700 mm-nek (+300/–0 mm) kell lennie.
A kisfeszültségű kábelköteg és a nagyfeszült­ ségű kábelköteg közötti távolságnak 100 mm-nek (+100/–0 mm) kell lennie.
3.2.4.
Valamennyi kábelköteget nem vezető, alacsony relatív permittivitású anyagon (εr ≤ 1,4) kell elhelyezni, a földelősík felett 50 mm (± 5 mm) távolságra.
3.2.5.
A nagyfeszültségű pozitív, a nagyfeszültségű negatív és a háromfázisú vezetékként alkalmazott árnyékolt tápve­ zetékek lehetnek koaxiális kábelek vagy lehetnek közös árnyékoló szerkezetben, a csatlakozódugótól függően.
A jármű eredeti nagyfeszültségű kábelkötege is használható.
3.2.6.
Eltérő rendelkezés hiányában az elektromos/elektronikus részegység házát közvetlenül vagy meghatározott impedancián keresztül csatlakoztatni kell a földelősíkhoz.
3.2.7.
Fedélzeti töltők esetében a váltakozó áramú/egyenáramú vezetékeket a lehető legtávolabb kell elhelyezni az antennától (a kisfeszültségű kábelköteg és a nagyfeszültségű kábelköteg mögött).
A váltakozó áramú/egyenáramú vezetékek és a legközelebbi (kisfeszültségű vagy nagyfeszültségű) kábelköteg közötti távolságnak 100 mm-nek (+100/–0 mm) kell lennie.
3.3.
Alternatív mérési helyszín Az elnyelő anyaggal bélelt és árnyékolt kamra (ALSE) mellett alkalmazható másik lehetséges módszer a szabad­ téri vizsgálati helyszín (OATS), amely eleget tesz a CISPR 16-1-4 szabvány követelményeinek (lásd e melléklet függelékének 1. ábráját).
3.4.
Környezet Annak érdekében, hogy ne legyen olyan nagyságú külső zaj vagy jel, amely jelentős mértékben befolyásolhatja a mérést, a fő vizsgálat előtt vagy után méréseket kell végezni.
Ezen mérések során a külső zaj vagy jel szintjének legalább 6 dB-lel az előírás 6.5.2.1.
szakasza szerinti zavaró sugárzási határértékek alatt kell lennie, kivéve a keskeny sávú jelek kívánt átvitelét.